Isák

Isák, også stilisert ISÁK, var et norsk, samisk band i sjangeren elektronisk-joik som var aktiv fra 2017 til bandets oppløsning 30. september 2023. Bandet bestod av sanger Ella Marie Hætta Isaksen, produsent Daniel Eriksen og trommeslager Aleksander Kostopoulos.

Bandet ble av Riddu Riđđu beskrevet som det «heteste navnet innen samisk musikk» og vant i 2018 NRK Urbi og ble kåret til «årets nykommer» i Sami Music Awards. Under Spellemannprisen 2017 i februar 2018 fremførte bandet en coverversjon av «Elle» av Mari Boine som vant hedersprisen det året. Bandet ble nominert til P3 Gull 2019 i klassen årets nykommer. I 2022 var de en av de nominerte til Bendiksenprisen, som deles ut av GramArt på vegne av regjeringen.

11. mai 2023 kunngjorde ISÁK at bandet oppløses etter sommerens turnérekke med endelig avslutning på Rockefeller i Oslo i september 2023.

Diskografi 
 Ealán (2019)
 Roasut (2021)

Referanser

Eksterne lenker 
 
 

Norske musikkgrupper
Samiske musikkgrupper